
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1092 


5 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσθήκη άρθρου στον κανονισμό λειτουργίας του 
«ΚΕΝΤΡΟΥ ΕΠΙΜΟΡΦΩΣΕΩΣ ΚΑΙ ΕΠΙΚΟΙΝΩΝΙΑΣ» 

της Ιεράς Μητροπόλεως Θηβών και Λεβαδείας. 1 

Τροποποίηση, Κωδικοποίηση καί Έγκριση του Οργα¬ 
νισμού Διοικήσεως και Διαχειρίσεως του Ενορια- 
κού και Πολιτιστικού Κέντρου με την επωνυμία 
«ΡΟΥΦΟΓΑΛΕΙΟ ΕΝΟΡΙΑΚΟ-ΠΟΛΙΤΙΣΤΙΚΟ ΚΕ¬ 


ΝΤΡΟ ΔΗΜΟΥ ΑΚΡΑΤΑΣ». 2 

Ίδρυση Ευαγούς Εκκλησιαστικού Ιδρύματος και Ορ¬ 
γανισμός Διοικήσεως και Διαχειρίσεως αυτού με 
την επωνυμία: «ΚΛΗΡΟΔΟΤΗΜΑ ΓΕΩΡΓΙΟΥ και 
ΒΑΣΙΛΙΚΗΣ Γεωργ. ΚΑΡΟΓΙΑΝΝΗ». 3 


ΑΠΟΦΑΣΕΙ Σ 

Ο) 

Πράξη 645. 

Προσθήκη άρθρου στον κανονισμό λειτουργίας του «ΚΕ¬ 
ΝΤΡΟΥ ΕΠΙΜΟΡΦΩΣΕΩΣ ΚΑΙ ΕΠΙΚΟΙΝΩΝΙΑΣ» της Ιε¬ 
ράς Μητροπόλεως Θηβών και Λεβαδείας. 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 

Έχοντες υπόψινα) την υπ’ αριθμ. 562/15.6.1989 ημετέ- 
ραν απόφασιν περί ιδρύσεως «ΚΕΝΤΡΟΥ ΕΠΙΜΟΡΦΩΣΕ- 
ΩΣ ΚΑΙ ΕΠΙΚΟΙΝΩΝΙΑΣ» (ΦΕΚ Β' 733/2.10.1989) β) τας 
ποιμαντικός και πολιτιστικός ανάγκας του πληρώματος 
της καθ’ ημάς Ιεράς Μητροπόλεως, γ) το γεγονός ότι με 
την παρούσα απόφασιν δεν βαρύνεται ο Κρατικός Προϋ¬ 
πολογισμός αλλά εκείνος της Ιεράς Μητροπόλεως, το 
ύψος της δαπάνης του οποίου προς το παρόν δεν είναι δυ¬ 
νατόν να προβλεφθεί, αποφασίζουμε: 

Το ως άνω ΚΕΝΤΡΟΝ να δύναται να δέχεται την παρα- 
χώρησιν της χρήσεως ωρισμένων εκκλησιαστικών κτι- 
σμάτων, ιδίως ιστορικών για την δημιουργία εις αυτά πα¬ 
ραρτημάτων του δια ποιμαντικούς, πολιτιστικούς και κοι¬ 
νωνικούς σκοπούς και εις τον Κανονισμόν Λειτουργίας 
του ΚΕΝΤΡΟΥ ΕΠΙΚΟΙΝΩΝΙΑΣ ΚΑΙ ΕΠΙΜΟΡΦΩΣΕΩΣ της 
Ιεράς Μητροπόλεως Θηβών και Λεβαδείας, (ΦΕΚ Β' 
733/2.10.1989) προστίθεται το κάτωθι άρθρο. 


Άρθρο Μόνο 

Το ΚΕΝΤΡΟΝ ΕΠΙΚΟΙΝΩΝΙΑΣ ΚΑΙ ΕΠΙΜΟΡΦΩΣΕΩΣ 
ιδρύει παραρτήματά του και εις άλλες πόλεις και κωμο- 
πόλεις της Ιεράς Μητροπόλεως εις Εκκλησιαστικά κτίρια 
ιδίως ιστορικά, των οποίων η χρήσις παραχωρείται εις το 
ΚΕΝΤΡΟΝ, προκειμένου να εξυπηρετηθούν ποιμαντικοί, 
πολιτιστικοί και κοινωνικοί σκοποί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λειβαδειά, 9 Ιουλίου 2003 
Ο Μητροπολίτης 

ί Ο Θηβών και Λεβαδείας ΙΕΡΩΝΥΜΟΣ 

-♦- 

( 2 ) 

Πράξη 61/2003 

Τροποποίηση, Κωδικοποίηση καί Έγκριση του Οργανι¬ 
σμού Διοικήσεως και Διαχειρίσεως του Ενοριακού και 
Πολιτιστικού Κέντρου με την επωνυμία «ΡΟΥΦΟΓΑ- 
ΛΕΙΟ ΕΝΟΡΙΑΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ 
ΑΚΡΑΤΑΣ». 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντας υπόψη: 

α) τις διατάξεις του άρθρου 1 παράγραφ. 4 του 
Ν.590/1977, 

β) τις διατάξεις των άρθρων 29 παράγραφ. 1 & 59 πα¬ 
ράγραφ. 2 του Ν. 590/1977, 

γ) Το 11.010/14.10.1987 Δωρητήριο Συμβόλαιο της 
Συμβολαιογράφου Χαλανδρίου Νικολέτας Δέδε-Δανιήλ 
και την δι’ αυτού γενομένη δωρεά του ιατρού Σωτηρίου 
Ρουφογάλη, 

δ) Τις 34/1989 και 37/1991 Πράξεις ημών, που δημοσι- 
εύθηκαν στα 95 /τ.Β'/13.02.1990 και 561 /τ.Β'/22.07.1991 
Φ.Ε.Κ. αντίστοιχα. 

ε) Το 13.109/10.12.2001 Δωρητήριο Συμβόλαιο του 
Συμβολαιογράφου Ακράτας Κωνστ. Αθ. Παπαδοπούλου, 

στ) Το 1/09.07.2002 Πρακτικό του Διοικητικού Συμβου¬ 
λίου του «Ρουφογαλείου Ενοριακού Πολιτιστικού Κέ¬ 
ντρου Δήμου Ακράτας» και 

ζ) Τις πνευματικές ανάγκες της περιφέρειας Ακράτας, 
αποφασίζουμε: 

Μετονομάζουμε, Τροποποιούμε καί Κωδικοποιούμε τις 
διατάξεις του Οργανισμού λειτουργίας του, Εγκρίνουμε 

και Δημοσιεύουμε τον νέο Κωδικοποιημένο και ανανεω¬ 
μένο Οργανισμό Διοικήσεως και Διαχειρίσεως του μέχρι 
τώρα λειτουργούντος Ευαγούς Εκκλησιαστικού Ιδρύμα¬ 
τος με τη επωνυμία «ΡΟΥΦΟΓΑΛΕΙΟ ΕΚΚΛΗΣΙΑΣΤΙΚΟ 
ΚΕΝΤΡΟ ΑΚΡΑΤΑΣ», το «οποίο στο εξής θα φέρει τον τίτ¬ 
λο και θα λειτουργεί μέ την επωνυμία «ΡΟΥΦΟΓΑΛΕΙΟ 
ΕΝΟΡΙΑΚΟ-ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΚΡΑΤΑΣ» 
με έδρα την Ακράτα Αιγιαλείας. 

ΟΡΓΑΝΙΣΜΟΣ ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΤΟΥ «ΡΟΥΦΟΓΑΔΕΙΟΥ 

ΕΝΟΡΙΑΚΟΥ-ΠΟΛΙΤΙΣΤΙΚΟΥ ΚΕΝΤΡΟΥ ΑΚΡΑΤΑΣ» 
Άρθρο Ιο 

Το Ευαγές Εκκλησιαστικό Ίδρυμα «ΡΟΥΦΟΓΑΛΕΙΟ 
ΕΝΟΡΙΑΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΚΡΑΤΑΣ» 
που συστάθηκε με Πράξη του Μητροπολίτου Καλαβρύ¬ 
των & Αιγιαλείας ΑΜΒΡΟΣΙΟΥ, είναι μια εξαρτημένη υπη¬ 
ρεσία της Ιερός Μητροπόλεως Καλαβρύτων και Αιγιαλεί- 
ας, στην οποία στο εξής συμπράττει και συμμετέχει και το 
Ν.Π.Δ.Δ. «Δήμος Ακράτας», και καλύπτει τις πνευματικές 
ανάγκες της Ενορίας Αγ. Χαραλάμπους Ακράτας και της 
ευρύτερης περιοχής της Ανατολικής Αιγιάλειας, λειτουρ¬ 
γεί δε νόμιμα και μέσα στα πλαίσια, που ορίζουν οι Νόμοι 
της Πολιτείας καί μάλιστα ο Νόμος 590/1977. 

Το «ΡΟΥΦΟΓΑΛΕΙΟ ΕΝΟΡΙΑΚΟ - ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΟΥ ΑΚΡΑΤΑΣ» έχει σφραγίδα, η οποία φέρει 
στο κέντρο της τον δικέφαλο αετό και γύρω από αυτόντις 
λέξεις «ΡΟΥΦΟΓΑΛΕΙΟ ΕΝΟΡΙΑΚΟ ΚΕΝΤΡΟ ΔΗΜΟΥ 
ΑΚΡΑΤΑΣ» * ΕΤΟΣ ΙΔΡΥΣΕΩΣ 1987», χάριν συντομίας. 
Στην διεξαγόμενη αλληλογραφία τα επιστολόχαρτα φέ- 
ρουντονπλήρητίτλοτου Κέντρου, ο οποίος έχει ως εξής, 
«ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ - 
ΡΟΥΦΟΓΑΛΕΙΟ ΕΝΟΡΙΑΚΟ - ΠΟΛΙΤΙΣΤΙΚΟ ΚΕΝΤΡΟ ΔΗ¬ 
ΜΟΥ ΑΚΡΑΤΑΣ", * έτος ιδρύσεως 1987*. 

Άρθρο 2ο 

1. Το «ΡΟΥΦΟΓΑΛΕΙΟ ΕΝΟΡΙΑΚΟ - ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΟΥ ΑΚΡΑΤΑΣ» σκοπόν έχει να υποβοηθήσει 
την πνευματική ανάπτυξη των κατοίκων της ευρύτερης 
περιοχής του διευρυμένου ήδη Δήμου Ακράτας και γενι- 
κώτερα της Ανατολικής Αιγιάλειας δια της ιεραποστολι¬ 
κής, φιλανθρωπικής και ηθοπλαστικής διακονίας της Το¬ 
πικής Εκκλησίας, σύμφωνα προς τον διακαή πόθο των 
Δωρητών Σωτηρίου και Ρενάτας Ρουφογάλη, διακονίας 
εκφραζομένης δια της αναπτύξεως ενοριακής δράσεως 
από την Ενορία Αγίου Χαραλάμπους Ακράτας. Ειδικώτε- 
ρα μεταξύ των σκοπών του «ΡΟΥΦΟΓΑΛΕΙΟΥ ΕΝΟΡΙΑ- 
ΚΟΥ - ΠΟΛΙΤΙΣΤΙΚΟΥ ΚΕΝΤΡΟΥ ΔΗ ΜΟΥ ΑΚΡΑΤΑΣ» είναι: 
α) Η Ελληνοχριστιανική μόρφωση και η ηθική Χριστοκε- 
ντρική διάπλαση ατόμων της παιδικής και της νεανικής 
ηλικίας της Ακράτας και των περιχώρων. Η σύσταση και 
λειτουργία Ενοριακού Κέντρου Νεότητος θεωρείται πρω¬ 
ταρχικός στόχος. 

β) Η καλλιέργεια και ανάπτυξη στενώτερης συνεργα¬ 
σίας μετά των ενηλίκων κατοίκων της περιοχής προς επι¬ 
τυχία μεγαλύτερης υποστήριξης των ιεραποστολικών και 
ποιμαντικών δραστηριοτήτων της Μητροπόλεως και των 
Ενοριών της Ανατολικής Αιγιάλειας. Η σύσταση και λει¬ 
τουργία χώρων υποδοχής, πνευματικής καλλιέργειας και 
οικοδομής, εντός των οποίων νοείται και η ψυχαγωγίατων 
ενηλίκων, θεωρείται επίσης λίαν αναγκαία. 


γ) Η διά παντός είδους καί τρόπου συμπαράσταση και 
βοήθειαπροςτους κατοίκους της τρίτης καιτηςτετάρτης 
ηλικίας της εδαφικής περιοχής του Δήμου Ακράτας. 

δ) Η στέγαση και λειτουργία Μουσείου της οικογένειας 
Ρουφογάλη. 

Για πληρέστερη υλοποίηση των ανωτέρω στόχων η Ιερά 
Μητρόπολη συνεργάζεται αρμονικά με τον Δήμο Ακρά¬ 
τας, δύναται δε επίσης να συνεργάζεται με τις αρμόδιες 
Κρατικές υπηρεσίες, υπό τον όρο του αμοιβαίου σεβα¬ 
σμού και της διάκρισης των ορίων εξουσίας εκάστου μέ¬ 
ρους, πάντοτε δε μέσα στα πλαίσια των πνευματικών σκο¬ 
πών και επιδιώξεων της Ορθόδοξης Εκκλησίας. Ρητά 
απαγορεύεται η καθ’ οιονδήποτε τρόπον ανάμιξη του 
«ΡΟΥΦΟΓΑΛΕΙΟΥ ΕΝΟΡΙΑΚΟΥ - ΠΟΛΙΤΙΣΤΙΚΟΥ ΚΕ¬ 
ΝΤΡΟΥ ΔΗΜΟΥ ΑΚΡΑΤΑΣ» στηνπολιτική καίτις πολιτικές 
δραστηριότητες ή διενέξεις. 

Εντός των σκοπώντου Ιδρύματος λογίζεται η εκ παραλ¬ 
λήλου ανάπτυξη παρεμφερούς δραστηριότητας της Ενο¬ 
ρίας για την κατ’ οίκον περίθαλψη ηλικιωμένων ατόμων, 
μοναχικά διαβιούντων. 

Άρθρο 3ο 

1. Το «ΡΟΥΦΟΓΑΛΕΙΟ ΕΝΟΡΙΑΚΟ - ΠΟΛΙΤΙΣΤΙΚΟ ΚΕ¬ 
ΝΤΡΟ ΔΗΜΟΥ ΑΚΡΑΤΑΣ» διοικείται από επταμελές Διοι¬ 
κητικό Συμβούλιο συγκροτούμενο με απόφαση του Μη¬ 
τροπολίτη Καλαβρύτων και Αιγιαλείας, τηρουμένων των 
όρωντου υπ’ αριθμ. 13.109/10.12.2001 Δωρητηρίου Συμ¬ 
βολαίου, στον οποίο μετέχουν: 

α) Ο Μητροπολίτης Καλαβρύτων & Αιγιαλείας ως Πρό¬ 
εδρος, νόμιμα αναπληρούμενος. 

β) Ο Δήμαρχος Ακράτας, ως Αντιπρόεδρος, νόμιμα ανα¬ 
πληρούμενος. 

γ) Ένας από τους Εφημέριους της περιοχής, κατά προ¬ 
τίμηση ο ιερατικός Προϊστάμενος του Ενοριακού Ιερού 
Ναού Αγ. Χαραλάμπους Ακράτας, μετά του αναπληρω- 
τού του, οριζόμενοι από τον Μητροπολίτη. 

δ) Ένας από τούς πλησιέστερους συγγενείς του Δωρη- 
τού, μετά του Αναπληρωτού του, οριζόμενοι από τον Δή¬ 
μαρχο Ακράτας κατά προτίμηση απ’ αυτούς που φέρουν 
το επώνυμο Ρουφογάλη, με πρώτη την αξιότιμη Κυρία Ρε- 
νάτα Σωτ. Ρουφογάλη, η οποία θα κατέχει την θέση αυτή 
εφ’ όρου ζωής. 

ε) Ο Διευθυντής του Λυκείου Ακράτας, με αναπληρωτή 
τον Διευθυντή του Γυμνασίου Ακράτας. 

στ') Ένα ευ ϋπόληπτο πρόσωπο της κοινωνίας της Ακρά¬ 
τας, μετά του Αναπληρωτού του, προτεινόμενα από τον 
Σεβ. Προέδρο ή την Κυρία Ρενάτα Ρουφογάλη καί ψηφι- 
ζόμενα από το Διοικητικό Συμβούλιο. 

ζ) Ο πρόεδρος του Συλλόγου Γονέων και Κηδεμόνων 
του Λυκείου Ακράτας με Αναπληρωτή του τόν Πρόεδρο 
του Συλλόγου Γονέων και Κηδεμόνων του Γυμνασίου 
Ακράτας. 

Κατά τήν ρητή επιθυμία των Δωρητών απαγορεύεται ο 
διορισμός ως Μελών του Διοικητικού Συμβουλίου προ¬ 
σώπων, τα οποία ασχολούνται με την πολιτική, η δε ανά¬ 
ληψη πολιτικού χαρακτήρα δραστηριοτήτων από Μέλος 
του Διοικητικού Συμβουλίου συνεπάγεται ταυτόχρονη 
παραίτηση του μέλους από το Διοικητικό Συμβούλιο του 
Ιδρύματος. Η συμμετοχή Μελώντου Διοικητικού Συμβου¬ 
λίου στον τομέα της Τοπικής Αυτοδιοικήσεως πρώτου καί 
δευτέρου βαθμού (Δήμος καί Νομαρχία) δεν εντάσσεται 
στόν παραπάνω περιορισμό. 

2. Η θητεία των Μελών του Δ.Σ. είναι τριετής. Τα Μέλη 
του Δ.Σ. είναι επανεκλέξιμα ή επαναδιορίζονται άνευ πε¬ 
ριορισμού. 

3. Η ιδιότητα του Μέλους είναι τιμητική και άμμισθος. 

4. Το νέο Διοικητικό Συμβούλιο κατά την πρώτη Συνε¬ 
δρία της θητείας του εκλέγει μεταξύ των Μελών του τον 
Γραμματέα και τον Ταμία του Ιδρύματος. 

5. Παράλληλα με τη θέση του Γ ραμματέα, πού είναι 
αξίωμα ενός Μέλους του Δ.Σ., θεσπίζεται καί μία θέση Ει¬ 
δικού Γ ραμματέα. 

6. Εάν το Δ.Σ. κρίνη αναγκαίο, χρέη Ειδικού Γ ραμματέα 
δύνανται να ανατίθενται και σε άλλο πρόσωπο εκτός του 
Δ.Σ. Στην περίπτωση αυτή ο Ειδικός Γραμματέας παρί- 
σταται στις Συνεδρίες του Διοικητικού Συμβουλίου, συ¬ 
ντάσσει τά Πρακτικά συνδράμει τό έργο της διεκπεραιώ- 
σεως της αλληλογραφίας κλπ., αλλά δεν έχει δικαίωμα 
ψήφου. 

Άρθρο 4ο 

1. Το Διοικητικό Συμβούλιο λογίζεται σε απαρτία εάν πα- 
ρίστανται πέντε (5) τουλάχιστον από τα μέλη του, με τον 
απαραίτητο όρο της παρουσίας του Προέδρου ή του νο¬ 
μίμου αναπληρωτού του. 

2. Οι αποφάσεις λαμβάνονται κατά πλειοψηφία, σε πε¬ 
ρίπτωση ισοψηφίας υπερισχύει η ψήφος του Προέδρου. 

3. Το Διοικητικό Συμβούλιο, συγκαλούμενο από τον 
Πρόεδρο, συνεδριάζει οσάκις υπάρχουν θέματα προς 
συζήτηση και λήψη απόφασης. 

Άρθρο 5ο 

Το Διοικητικό Συμβούλιο έχει τις εξής αρμοδιότητες: 

1. Διοικεί και διαχειρίζεται την περιουσία του Κέντρου. 

2. Συντάσσει τον Προϋπολογισμό και τον Απολογισμό, 
τον οποίο εγκρίνειτο Μητροπολιτικό Συμβούλιο της Ιερός 
Μητρόπολης Καλαβρύτων και Αιγιαλείας. 

3. Γνωμοδοτεί για την αποδοχή δωρεών, την οποία 
ενεργεί ο Μητροπολίτης, καί αποφασίζει τα αναγκαία και 
νόμιμα γιά την αξιοποίηση των περιουσιακών στοιχείων 
του Κέντρου. 

4. Αποφασίζει για την επέκταση των δραστηριοτήτων 
του Κέντρου, για τη συνεργασία με άλλους φορείς του τό¬ 
που της Επικράτειας της Ευρωπαϊκής Ενώσεως και για 
την ενίσχυση παρεμφερών δραστηριοτήτων. 

Άρθρο 6ο 

Ο Πρόεδρος έχει τις εξής αρμοδιότητες: 

1. Εκπροσωπείτο «ΡΟΥΦΟΓΑΛΕΙΟ ΕΝΟΡΙΑΚΟ - ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΟΥ ΑΚΡΑΤΑΣ» ενώπιον πόσης Αρ¬ 
χής, εκτός αν άλλως πως και για ειδικές περιπτώσεις απο¬ 
φασίσει το Δ.Σ. 

2. Συγκαλείτο Διοικητικό Συμβούλιο και καταρτίζει την 
Ημερήσια Διάταξη. 

3. Εκτελεί, δια του Γραμματέως ή τού Ειδικού Γραμμα- 
τέως, εάν υπάρχη, τις αποφάσεις του Δ.Σ. και υπογράφει 
τα εξερχόμενα έγγραφα. 

Άρθρο 7ο 

1. Ο Γραμματεύς ή ο Ειδικός Γραμματεύς, εάν υπάρχη, 
είναι υπεύθυνος για την τήρηση των Πρακτικών, την διεξα¬ 
γωγή της αλληλογραφίας και την διασφάλιση του Αρχείου. 

2. Ο Ταμίας ενεργεί τις εισπράξεις και πληρωμές με δι¬ 
πλότυπα Γραμμάτια Εισπραξεως και Εντάλματα Πληρω¬ 
μής, θεωρημένα από την Ιερά Μητρόπολη Καλαβρύτων 


και Αιγιαλείας, συντάσσει κατ’ έτος σε σχέδιο τον Προϋ¬ 
πολογισμό και τον Απολογισμό του Ιδρύματος καί τηρεί 
τα βιβλία και τα παραστατικά στοιχεία της οικονομικής 
Διαχειρίσεως. 

Άρθρο 8ο 

Πόροι του Κέντρου είναι: 

1. Οι εκάστοτε επιχορηγήσεις του Δήμου Ακράτας κατά 
τα διαλαμβανόμενα στο υπ’ αριθμ. 13.109/10.12.2001 
Δωρητήριο Συμβόλαιο, όπου συνομολογήθηκε ότι ο Δή¬ 
μος Ακράτας «θα εξακολουθεί να στηρίζει οικονομικά το 
Ίδρυμα και θα επιχορηγεί την Εφορευτική Επιτροπή κάθε 
χρόνο για την αντιμετώπιση των λειτουργικών δαπανών 
του Ιδρύματος και την πραγματοποίηση των σκοπών του» 
υπό τόν όρο «Εφορευτική Επιτροπή» νοείται τό Δ.Σ. του 
«ΡΟΥΦΟΓΑΔΕΙΟΥ ΕΝΟΡΙΑΚΟΥ - ΠΟΛΙΤΙΣΤΙΚΟΥ ΚΕ¬ 
ΝΤΡΟΥ ΔΗΜΟΥ ΑΚΡΑΤΑΣ». 

2. Οι εισφορές της Ιεράς Μητροπόλεως, των Ιερών Να¬ 
ών, Μονών και Προσκυνημάτων Αυτής. 

3. Οι εκούσιες εισφορές των χριστιανών. 

4. Οι επιχορηγήσεις του Κράτους. 

5. Οι πρόσοδοι από εράνους, λαχειοφόρους αγορές 
κ.λπ. 

6. Οι τακτικές ή έκτακτες επιχορηγήσεις της Δωρητρίας 
Ρενάτας Σωτ. Ρουφογάλη, τυχόν μερίδια έκτης κληρονο¬ 
μιάς τούτων κ.λπ. 

7. Οι κληρονομιές, κληροδοσίες, δωρεές και κάθε άλλη 
προσφορά φυσικών ή νομικών προσώπων. 

Άρθρο 9ο 

Κάθε θέμα, που δεν προβλέπεται από τις διατάξεις του 
παρόντος Οργανισμού, ρυθμίζεται μεαποφάσειςτου Μη¬ 
τροπολίτου. 

Άρθρο 10ο 

1. Η περιουσία του Κέντρου, εφόσον τούτο λειτουργεί 
κανονικώς, ανήκει εξ αδιαιρέτου στα Νομικά Πρόσωπα α) 
του Ιερού Ναού Αγίου Χαραλάμπους Ακράτας (ποσοστό 
70%) καί β) του Δήμου Ακράτας (ποσοστό 30%), κατάτά 
συμφωνηθέντα στο ως άνω μνημονευόμενο Δωρητήριο 
Συμβόλαιο. 

2. Όταν το Κέντρο δεν λειτουργεί, οι πόροι της περιου¬ 
σίας διατίθενται δια τους σκοπούς της Ιεράς Μητροπόλε¬ 
ως Καλαβρύτων και Αιγιαλείας. 

3. Σε περίπτωση διαλύσεως του «ΡΟΥΦΟΓΑΛΕΙΟΥ 
ΕΝΟΡΙΑΚΟΥ - ΠΟΛΙΤΙΣΤΙΚΟΥ ΚΕΝΤΡΟΥ ΔΗΜΟΥ ΑΚΡΑ¬ 
ΤΑΣ» όλη η κινητή και η ακίνητος περιουσία θα διανέμεται 
εξ ημισείας μεταξύ των δύο Φορέων και θα περιέρχεται 
κατά το ήμισυ στο Ενοριακό Ιερό Ναό Αγίου Χαραλά¬ 
μπους Ακράτας και κατά το έτερο ήμισυ στο Δήμο της 
Ακράτας. 

Άρθρο 11 ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

1) Όπου ατό Δωρητήριο Συμβόλαιο αναφέρεται ο όρος 
«Εφορευτική Επιτροπή» νοείται πάντοτε τό Διοικητικό 
Συμβούλιο του «ΡΟΥΦΟΓΑΛΕΙΟΥ ΕΝΟΡΙΑΚΟΥ - ΠΟΛΙ¬ 
ΤΙΣΤΙΚΟΥ ΚΕΝΤΡΟΥ ΔΗΜΟΥ ΑΚΡΑΤΑΣ». 

2) Όπου καί όταν σέ Συμβόλαια, Διαθήκες, Χρεώγραφα, 
πάσης μορφής τίτλους ιδιοκτησίας αναφέρεται ο όρος ή 
η επωνυμία: «ΡΟΥΦΟΓΑΛΕΙΟ ΕΚΚΛΗΣΙΑΣΤΙΚΟ ΚΕΝΤΡΟ 
ΑΚΡΑΤΑΣ» νοείται τό Ν.Π.Ι.Δ. «ΡΟΥΦΟΓΑΛΕΙΟ ΕΝΟΡΙΑ- 
ΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΚΡΑΤΑΣ». 

3) Στίς κτιριακές εγκαταστάσεις του Κέντρου και στον 
ειδικά διαμορφωμένο χώρο οροφοδιαμέρισμα του συ¬ 
γκροτήματος δύνανται άνευ διατυπώσεων καί άνευ 
ανταλλάγματος να εγκαταβιώνουν «τιμής και ευγνωμο¬ 
σύνης ένεκεν»τόσο η Δωρήτρια Κυρία Ρενάτα, χήρα Σωτ. 
Ρουφογάλη, όσο καί τά τέκνα των. 

4) Στίς εγκαταστάσεις του «ΡΟΥΦΟΓΑΛΕΙΟΥ ΕΝΟΡΙΑ- 
ΚΟΥ - ΠΟΛΙΤΙΣΤΙΚΟΥ ΚΕΝΤΡΟΥ ΔΗΜΟΥ ΑΚΡΑΤΑΣ» ο Δή¬ 
μος Ακράτας μέ τη φροντίδα του και με δαπάνες του θα 
μεταφέρη την Παιδική Χαρά, πού σήμερα λειτουργεί πίσω 
από τό Ιερό Βήμα του Ενοριακού Ιερού Ναού Αγ. Χαρα- 
λάμπους, υπό την προϋπόθεση ότι η λειτουργία της Παι¬ 
δικής Χαράς δεν θα παρεμποδίζει τό έργο του Ιδρύματος. 

Άρθρο 12ο 

Η ισχύς του παρόντος άρχεται από τη δημοσίευσή του 
στην Εφημερίδα της Κυβερνήσεως. 

Από την δημοσίευση του παρόντος ουδεμία επέρχεται 
επιβάρυνση στο Ελληνικό Δημόσιο. 

Η Πράξη αυτή μαζί με τον Οργανισμό να δημοσιευθούν 
στην Εφημερίδα της Κυβερνήσεως. 

Αίγιο, 22 Ιουλίου 2003 
Ο Μητροπολίτης 

Τ Ο Καλαβρύτων και Αιγιαλείας ΑΜΒΡΟΣΙΟΣ 

-♦- 

(3) 

Πράξη 62/2003 

Ίδρυση Ευαγούς Εκκλησιαστικού Ιδρύματος και Οργανι¬ 
σμός Διοικήσεως και Διαχειρίσεως αυτού με την επω¬ 
νυμία: «ΚΛΗΡΟΔΟΤΗΜΑ ΓΕΩΡΓΙΟΥ και ΒΑΣΙΛΙΚΗΣ 
Γεωργ. ΚΑΡΟΓΙΑΝΝΗ» 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Έχοντες υπόψη: 

1 Τις διατάξεις των άρθρων 1 παραγρ.4, 29 παραγρ.1 
και 59παραγρ.2του Ν.590/1977, 

2) Την από 10.8.1971 μυστική διαθήκη του Γεωργίου Αν- 
δρέα Καρόγιαννη που δημοσιεύθηκε με το αρ. 
1/11.1.1974 πρακτικό του Ειρηνοδικείου Αιγιαλείας, με 
την οποία άφησε ακίνητα και καταθέσεις του, για τη εξυ¬ 
πηρέτηση κοινωφελούς σκοπού στο Αίγιο με την επωνυ¬ 
μία «ΚΛΗΡΟΔΟΤΗΜΑ ΓΕΩΡΓΙΟΥ και ΒΑΣΙΛΙΚΗΣ Γεωργ. 
ΚΑΡΟΓΙΑΝΝΗ». 

3) Την 4835/2001 απόφαση του Εφετείου Αθηνών, τμή¬ 
μα 2ο, πού δέχεται την μη ύπαρξη νομικής Προσωπικότη- 
τος της καταλειφθείσης υπό του Διαθέτου περιουσίας 
προς εξυπηρέτηση κοινωφελούς σκοπού, 

4) Την 1100383/1330/Α0006/31.10.2001 (ΦΕΚ 1485, 
τ.Β') απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες 
στους Υφυπουργούς Οικονομικών, 

5) Την 1096813/22/ΑΟ011/31.12.2001 απόφαση του 
Υπουργού Οικονομικών, με την οποία διορίζεται εκτελε¬ 
στής της διαθήκης του Γεωργίου Ανδρέα Καρόγιαννη ο 
Μητροπολίτης Καλαβρύτων και Αιγιαλείας Αμβρόσιος, 

6) Τις 5/12.07.1994 και 4/07.02.2002 Δηλώσεις του Μη¬ 
τροπολίτη Καλαβρύτων και Αιγιαλείας Αμβροσίου, ενώ¬ 
πιον του Γραμματέωςτου Πρωτοδικείου Αίγιου περί απο- 
δοχήςτου λειτουργήματος του Εκτελεστού της Διαθήκης 
του προαναφερθέντος Δωρητού. 

7) Τον επικρεμάμενο κίνδυνο απώλειας των περιουσια¬ 


κών στοιχείων ένεκα εγκαταλείψεώς των ή παραλλήλου 
χρησικτησίας υπό καταπατητών, κυρίως δε ένεκα της 
ανυπαρξίας υπευθύνου φορέως νομικού προσώπου, το 
οποίο θα είχε την ευθύνη διαχειρίσεως και αξιοποιήσεως 
των δωρηθέντων ακινήτων, 

8) Τα από 29.03.1996 και με αριθμ. Πρωτ. 2 έγγραφατου 
Μητροπολίτου Καλαβρύτων και Αιγιαλείας Αμβροσίου μέ 
τίτλο "Συστημένη επιστολή και πρόσκλησις ειρηνικής συ¬ 
νεργασίας", απευθυνθέντα "πρός άπαντας τους μισθω¬ 
τός των ακινήτων του Κληροδοτήματος" Καρόγιαννη, τα 
οποία ατυχώς έπεσαν εις ώτα μη ακουόντων και διά τού¬ 
το μή τελεσφορήσαντα, 

9) Το 51051/ 16.04.1996 έγγραφο του Ταμείου Παρα¬ 
καταθηκών και Δανείων, δια του οποίου εγνωστοποιήθη 
εις Ημάς, ότι "στην Κεντρική Υπηρεσία του Ταμείου δεν 
κατέστη δυνατή η ανεύρεση κατάθεσης υπέρ Γεωργίου 
Α. Καρόγιαννη....", 

10) Την από 15.02.2001 «Έκθεση επικινδύνου» του Πο- 
λεοδομικού Γ ραφείου Αίγιου, διά της οποίας τούτο απο- 
φαίνεται περί αμέσου ανάγκης κατεδαφίσεως μέχρι θε¬ 
μελίων της επί της οδού Όθωνος καί στην περιοχή Καλλι¬ 
θέας Αιγίου υφισταμένης διωρόφου οικίας Καρόγιαννη, 
ένεκα επικινδυνότητος και διά λόγους ασφαλείας τόσο 
των περίοικων όσο καιτωνδιερχομένων εξ αυτής, η οποία 
ουδέποτε εκτελέσθηκε ένεκα της ανυπαρξίας υπευθύνων 
διαχειριστών 

11) Την από 12.03.1996 εγγράφως υποβληθείσα παραί¬ 
τηση της Διοικήσεως της Ιονικής Τραπέζης, διά της οποί¬ 
ας γνωστοποιήθηκε εις Ημάς, ότι η Ιονική Τράπεζα «απο¬ 
φάσισε τελικά να μη μετέχει στη Διοίκηση του Κληροδο¬ 
τήματος Καρόγιαννη», και 

12) Την κατεπείγουσα ανάγκη συστάσεως Ευαγούς Εκ¬ 
κλησιαστικού Ιδρύματος Κληροδοτήματος διά της συ- 
ντομωτέρας οδού και άνευ μηδεμιάς περαιτέρω αναβο¬ 
λής πρός προστασίαν της ακινήτου περιουσίας από κα¬ 
ταπατητές κ.λπ., αποφασίζουμε: 

1. Ιδρύομεν και συνιστώμεν Ευαγές Ίδρυμα Κληροδό¬ 
τημα υπό την μορφή του Εκκλησιαστικού Ν.Π.Ι.Δ. προς 
εκπλήρωσητων σκοπών και επιθυμιών, κατά το μέτροτου 
εφικτού, του Δωρητού ΓΕΩΡΓΙΟΥ Ανδρ. ΚΑΡΟΓΙΑΝΝΗ με 
την επωνυμία «ΚΛΗΡΟΔΟΤΗΜΑ ΓΕΩΡΓΙΟΥ ΚΑΙ ΒΑΣΙΛΙ¬ 
ΚΗΣ Γεωργ. ΚΑΡΟΓΙΑΝΝΗ» με έδρα του το Αίγιο Αχαιός, 
το οποίο τελεί υπό την προστασία και την εποπτεία της Ιε¬ 
ρός Μητροπόλεως Καλαβρύτων και Αιγιαλείας μέχρις 
ότου άλλως πως ορισθεί μελλοντικώς. 

2. Εγκρίνομεν και δημοσιεύομεντον Οργανισμό Διοική- 
σεως και Διαχειρίσεως του Ευαγούςτούτου Ιδρύματος, ο 
οποίος έχει ως εξής: 

ΟΡΓΑΝΙΣΜΟΣ 

Διοικήσεως και Διαχειρίσεως του Ευαγούς Ιδρύματος με 

την επωνυμία: «ΚΛΗΡΟΔΟΤΗΜΑ ΓΕΩΡΓΙΟΥ και ΒΑΣΙ¬ 
ΛΙΚΗΣ Γεωργ. ΚΑΡΟΓΙΑΝΝΗ» 

Άρθρο Ιο 

1. Το κοινωφελούς σκοπού Κληροδότημα με την επω¬ 
νυμία «ΚΛΗΡΟΔΟΤΗΜΑ ΓΕΩΡΓΙΟΥ και ΒΑΣΙΛΙΚΗΣ Γε- 
ωργ. ΚΑΡΟΓΙΑΝΝΗ», το οποίο καταλείφθηκε με την από 
10 Αυγούστου 1971 μυστική Διαθήκη του Γεωργίου Α. Κα- 
ρόγιαννη, που συντάχθηκε ενώπιον του Συμβολαιογρά¬ 
φου Αιγίου Αναστασίου Αγγελόπουλου και δημοσιεύθηκε 
με το αριθ.1/1974 Πρακτικό του Ειρηνοδικείου Αιγιαλεί- 

ας, αποτελεί του λοιπού Ευαγές Εκκλησιαστικό Ίδρυμα 
και λειτουργεί ως Νομικό Πρόσωπο Ιδιωτικού Δικαίου, τε¬ 
λεί δε υπό την προστασία της Ιερός Μητροπόλεως Καλα¬ 
βρύτων και Αιγιαλείας και διέπεται από τις διατάξεις του 
παρόντος Οργανισμού Διοικήσεως και Διαχειρίσεως και 
των Νόμων του Κράτους. 

2. Η σφραγίδα του Κληροδοτήματος είναι στρογγυλή 
και αναγράφει περιμετρικά, χάριν συντομίας, μέσα σε 
πλαίσιο τις λέξεις: «ΚΛΗΡΟΔΟΤΗΜΑ ΓΕΩΡΓΙΟΥ ΚΑΡΟ- 
ΓΙΑΝΝΗ ΑΙΓΙΟ 2003», φέρει δε στο μέσο της τον Δικέφα¬ 
λο Αετό, το γνωστό βυζαντινό εκκλησιαστικό Σύμβολο. 

Άρθρο 2 
Σκοπός 

Οι σκοποί του Κληροδοτήματος διακρίνονται σε κύρι¬ 
ους και δευτερεύοντες. 

Α) Κύριος και πρωταρχικός Σκοπός είναι η οικονομική 
ενίσχυση οικονομικός αδυνάτων: 

1. Νεονύμφων νεανίδων, έως καί δέκα (10) κατ’ έτος, οι 
οποίες ετέλεσαν το Μυστήριο του Γάμου των κατά το τε¬ 
λευταίο προ της απονομής ημερολογιακό έτος, καταγο- 
μένων καιεγκαταβιουσών στην περιοχή του διευρυμένου 
Δήμου Αίγιου και 

2. Νεονύμφων νεανίδων, έως και πέντε (5) κατ’ έτος, οι 
οποίες ετέλεσαν το Μυστήριο του Γ άμου των κατά το τε¬ 
λευταίο προ της απονομής ημερολογιακό έτος, καταγο- 
μένων καιεγκαταβιουσών στην περιοχή του διευρυμένου 
Δήμου Συμπολιτείας στήν οποία συμπεριελήφθη και η κω¬ 
μόπολη των Σελιανιτίκων. 

3. Η παροχή οικονομικής ενισχύσεως προς νεόνυμφες 
νεάνιδες, που ετέλεσαντο Μυστήριο του Γ άμου τους κα¬ 
τά το αμέσως προηγούμενο ημερολογιακό έτος αποβλέ¬ 
πει στην ενίσχυση του θεσμού του Γ άμου και την οικονο¬ 
μική αρωγή νέων ζευγαριών κατά την έναρξη της εγγά¬ 
μου συμβιώσεώς των, ώστε αυτά να εδραιώσουν την 
ένωσή τους. 

4. Για να συμπεριληφθούν στην πραγματοποιούμενη 
κλήρωση οι νεόνυμφες νεάνιδες, πρέπει να είναι οικονο¬ 
μικά αδύνατες, γεγονός το οποίο θα αποδεικνύεται από 
επίσημα έγγραφα. 

5. Σε περίπτωση κατά την οποία μεταξύ των αιτήσεων 
υπάρχουν και αιτήσεις από νεόνυμφες νεάνιδες, οι οποί¬ 
ες πρό του Γ άμου των ήσαν «κορίτσια ορφανά», κατά την 
έκφραση του Δωρητού, αυτές τυγχάνουν αυξημένης 
προστασίας. 

Κατά την κρίση του Διοικητικού Συμβουλίου οι νεόνυμ¬ 
φες νεάνιδες αυτής της κατηγορίας μπορούν να λαμβά¬ 
νουν την οικονομική ενίσχυση 

αα) είτε απ’ ευθείας και χωρίς Κλήρωση, εάν οι υποβλη- 
θείσες αιτήσεις νεονύμφων «ορφανών κοριτσιών» δεν 
υπερβαίνουν τον αριθμό πέντε (5) εξ αμφοτέρων των Δή¬ 
μων συνολικός, 

ββ) είτε κατόπιν Κληρώσεως, η οποία διεξάγεται σε ανε- 
ξάρτητηχωριστή Κλήρωση, εάν οι υποβληθείσες αιτήσεις 
νεονύμφων «ορφανών κοριτσιών» υπερβαίνουν τον αριθ¬ 
μό πέντε (5) εξ αμφοτέρων των Δήμων συνολικός. Στην 
περίπτωση αυτή στην Κληρωτίδα τίθενται τα ονόματα μό¬ 
νον των «ορφανών κοριτσιών», κληρώνονται δε εξ αυτών 
πέντε (5) ονόματα. Ο αριθμός των πέντε (5) νεονύμφων 
«ορφανών κοριτσιών» της ειδικής αυτής κατηγορίας, στα 
οποία θα χορηγηθή το γαμήλιο βοήθημα, αφαιρείται από 
το συνολικό αριθμό των 15 προσώπων εκ των δύο (2) Δή¬ 
μων (ήτοι συνολικά κατ’ έτος χορηγούνται 15 γαμήλια 


βοηθήματα, εκ των οποίων πέντε (5) σε ορφανά κορίτσια 
και δέκα (10) σε μη ορφανά νεόνυμφα κορίτσια. Στην πε¬ 
ρίπτωση αυτή επτά (7) θα προέρχωνται απο το Δήμο Αίγι¬ 
ου και τρία (3) από το Δήμο Συμπολιτείας. 

Β) Δευτερεύων και ενδιάμεσος σκοπός θεωρείται η κα¬ 
ταγραφή, διάσωση και αξιοποίηση της ακινήτου περιου¬ 
σίας του Κληροδοτήματος, ώστε αυτή να αποφέρει έσο¬ 
δα, διά των οποίων θα καταστή δυνατή η χορηγία γαμή¬ 
λιων βοηθημάτων. Αυτονόητο τυγχάνει, ότι η χορηγία εν 
πάση περιπτώσει θα πραγματοποιείται μετά την εξόφλη¬ 
ση τυχόν δανειακών και άλλων οικονομικών υποχρεώσε¬ 
ων ή οφειλών του Κληροδοτήματος προς τρίτους. 

Γιατην υλοποίηση και πραγμάτωση του ανωτέρω ιερού 
σκοπού, απαιτούνται πρόδρομα ταχύτατα βήματα προς 
τακτοποίηση της υπό του Διαθέτη και Δωρητή αειμνή¬ 
στου Γεωργίου Α. Καρόγιαννη καταλειφθείσης περιου¬ 
σίας, η οποία εκληροδοτήθη από το έτος 1974 έκτοτε 
όμως εγκαταλείφθηκε στην τύχη της, ένεκα ελλείψεως 
υπευθύνου φορέως για τη διοίκηση του Ιδρύματος και τη 
διαχείριση της περιουσίας του. 

Τα πρόδρομα αυτά βήματα, θεωρούνται αναπόσπαστο 
μέροςτου σκοπούτου Κληροδοτήματος, είναι δε τα εξής: 

1. Η καταγραφή, περισυλλογή και η διά παντός προ- 
σφόρου και νομίμου μέσου προστασία από πάσης περαι¬ 
τέρω επιβουλής της δωρηθείσης ακινήτου περιουσίας εί¬ 
τε στο Αίγιο ευρίσκεται, είτε στην Αθήνα, είτε οπουδήπο¬ 
τε κι αν ευρίσκεται αυτή. 

Η περιουσία αυτή σήμερα έχει εγκαταλειφθή στήν τύχη 
της. Η Ιονική Τράπεζα έχει αρνηθή τά καθήκοντα, τα 
οποία της ανετέθησαν υπό του Δωρητού. Η Διοίκηση του 
Κληροδοτήματος, όπως ο Διαθέτης την όρισε, ουδέποτε 
συνεκροτήθη. Το ενδιαφέρον της Διευθύνσεως Κληρο¬ 
δοτημάτων του Υπουργείου Οικονομικών είτε ένεκα των 
γραφειοκρατικών διατυπώσεων, είτε ένεκα των νομικών 
δυσχερειών, μέχρι σήμερα δεν απέδωσε τα προσδοκώ- 
μενα αποτελέσματα. Η παραδοσιακή οικία Καρόγιαννη 
καταρρέει από την εγκατάλειψη. Μόνοτοενδιαφέροντης 
Ιεράς Μητροπόλεως, και προσωπικά του Μητροπολίτου 
της Σεβασμιωτάτου Αμβροσίου, έδωσε πρός τούς τρί¬ 
τους την εντύπωση, ότι υπάρχει Διοίκηση, έτσι ώστε να 
έχει αποτροπή επιτου παρόντος η κατάληψη ή η καταπά¬ 
τηση της περιουσίας, κυρίως δε των εν Αθήναις καταστη¬ 
μάτων. 

2. Η αξιοποίηση της περιουσίας, ώστε να καταστή δυ¬ 
νατή η δημιουργία εσόδων προς πραγματοποίηση της 
βουλήσεως του Διαθέτου. 

Ως αξιοποίηση νοείται η συντήρηση, η επισκευή και η 
ανοικοδόμηση, όπου τούτο τυγχάνει δυνατό, των υφιστα¬ 
μένων κτισμάτων και η εν συνεχεία εκμίσθωσή τους. 
Ειδικότερα το επί της οδού Μητροπόλεως και έναντι του 
παρεκκλησίου της Αγ. Τριάδος, στο Αίγιο, ευρισκόμενο 
ακίνητο (σήμερα καταστήματα) πρέπει να οικοδομηθή, 
έστω και αν χρειασθή να συναφθή τραπεζικό ή άλλης μορ¬ 
φής δάνειο, επειδή η ανοικοδόμηση αυτού αναφέρεται 
ρητά στη Διαθήκη Καρόγιαννη. 

3. Η Ιερά Μητρόπολις Καλαβρύτων και Αιγιαλείας, από 
της δημοσιεύσεως του παρόντος Οργανισμού Λειτουρ¬ 
γίας στην Εφημερίδα της Κυβερνήσεως, αναλαμβάνειτην 
ευθύνη καταγραφής και μεταγραφής της ακινήτου περι¬ 
ουσίας στο όνομα του Κληροδοτήματος και την ανάληψη 
παντός πρόσφορου μέτρου και πάσης άλλης πρωτοβου¬ 
λίας για την προστασία και αξιοποίηση της περιουσίας. 

Γ) Τα γαμήλια βοηθήματα θα απονέμωνται διά Κληρώ- 

σεως σε νεόνυμφες νεάνιδες, ορφανές καί μή, πού θα 
προέρχωνται από την περιοχή των διευρυμένων Δήμων 
α) Αιγίου και β) Συμπολιτείας, και θα ευνοηθούν από την 
πραγματοποιούμενη κατ’ έτος Κλήρωση σε δημόσιο πά¬ 
ντοτε χώρο. 

Ο αριθμός των κατ’ έτος χορηγουμένων γαμήλιων βοη¬ 
θημάτων καθώς επίσης και το ύψος του ποσού αποφασί- 
ζονται υπάτου Διοικητικού Συμβουλίου κατόπινεισηγήσε- 
ως του Μητροπολίτου - Προέδρου του, είναι δε ανάλογος 
προς τις οικονομικές δυνατότητες του Κληροδοτήματος. 
Στην παράγραφο Α εδαφ. Α & β του παρόντος Οργανισμού 
ορίζεται το πρός τά άνω ανώτατο όριο των γαμήλιων βοη¬ 
θημάτων. 

Συνιστάται η αποφυγή του επιμερισμού και καταμερι¬ 
σμού του διαθεσίμου χρηματικού κεφαλαίου σε πολλά και 
κατ’ ανάγκην μικρότερα ποσάβοηθήματα. Το Δ.Σ. πρέπει 
να επιδιώκη την ουσιαστική ενίσχυση έστω και μιας μόνης 
νεόνυμφης κορασίδος/γυναικός, πού θα λάβη ένα σεβα¬ 
στό χρηματικό ποσό, ικανό όμως να προσφέρη σ’αυτήν 
αισθητή ανακούφιση στα πρώτα βήματα της νέας εγγά¬ 
μου ζωής της. 

Αξιοπρεπής και ουσιαστική οικονομική ενίσχυση, όπως 
ενδεικτικά μπορούμε να αναφέρουμε, πρέπει να θεωρεί¬ 
ται το ισόποσο των τριών χιλιάδων κιλών (3.000) βρωσί¬ 
μου ελαιολάδου, ήτοι των τριών χιλιάδων (3.000 €) ΕΥΡΟ 
με την τρέχουσα αξία του. 

Δ) Μέχρις ότου το Κληροδότημα αποκτήση πόρους και 
καταστή ικανό να απονέμη γαμήλια χρηματικά βοηθήμα¬ 
τα εξ ιδίων, η Ιερά Μητρόπολις Καλαβρύτων και Αιγιαλεί- 
ας θα απονέμη κατ’ έτος και εκ των ιδίων αυτής πόρων 
υπο την μορφή χορηγήσεως ατόκου δανείου προς το 
Κληροδότημα ένα (1) μόνο γαμήλιο βοήθημα, το ύψος 
του οποίου θα καθορίζη εκάστοτε ο Μητροπολίτης ανά¬ 
λογα με τις οικονομικές δυνατότητέςτης. 

Άρθρο 3ο 
Διοίκηση 

1. Το Κληροδότημα διοικείται από πενταμελές Διοικητι¬ 
κό Συμβούλιο, το οποίο διορίζεται θχ οίίίοίο και συγκρο¬ 
τείται μέ Απόφαση του Μητροπολίτου Καλαβρύτων και Αι- 
γιαλείας. 

Στο Διοικητικό Συμβούλιο μετέχουν: 

α) Ο εκάστοτε Μητροπολίτης, ως Πρόεδρος, αναπλη- 
ρούμενος από τον νόμιμο Αναπληρωτή του ή τον ειδικά 
υπό του Μητροπολίτου οριζόμενο για το Κληροδότημα 
Αναπληρωτή. 

β) Ο εκάστοτε Γενικός Αρχιερατικός Επίτροπος της Ιε- 
ράς Μητροπόλεως, αναπληρούμενος από ένατων Αρχιε¬ 
ρατικών Επιτρόπωντης, κατά προτίμηση δε αυτόντου Αι¬ 
γίου. 

γ) Ο εκάστοτε Διευθυντής της Διευθύνσεως Οικονομι¬ 
κών Υπηρεσιών (Δ.Ο.Υ.) του Αιγίου, νομίμως αναπληρού¬ 
μενος. 

δ) Ο εκάστοτε Διευθυντής της Δευτεροβάθμιας Εκπαι- 
δεύσεως Αιγίου, αναπληρούμενος από τον εκάστοτε Διε- 
θυντή της Πρωτοβάθμιας Εκπαιδεύσεως Αιγίου. 

ε) Ο εκάστοτε Πρόεδρος του Εμπορικού και Εισαγωγι¬ 
κού Συλλόγου Αιγίου, νομίμως Αναπληρούμενος. 

2. Η θητεία των Μελών του Δ.Σ. είναι τριετής. 

Μέλος του Δ.Σ. το οποίο είτε εξ αδυναμίας είτε εξ αμέ¬ 
λειας απουσιάζει από τρεις συνεχόμενες Συνεδρίες του 
Δ.Σ. αντικαθίσταται. 

3. Τα Μέλη κατ αρχήν ορίζονται θχ οίίίοίο και διορίζονται 


υπό του Μητροπολίτου κατά τα ανωτέρω οριζόμενα. Εάν 
Μέλος τι αρνηθή να μετάσχη στο Δ.Σ., ο Μητροπολίτης 
έχει το δικαίωμα να προσκαλή και να διορίζη στή θέση του 
ένα από τα ευϋπόληπτα της Κοινωνίας των Δήμων Αιγίου 
ή Συμπολιτείας Μέλη, ικανό να συνδράμη το έργο του 
Ιδρύματος. 

4. Η ιδιότητα του Μέλους του Δ.Σ. είναι τιμητική και άμι¬ 
σθος. 

5. Το νέο Διοικητικό Συμβούλιο κατά την πρώτη Συνε¬ 
δρία της θητείας του εκλέγει μεταξύ των Μελών του τον 
Γραμματέα και τον Ταμία του Δ.Σ. 

6. Εάν το Δ.Σ. κρίνει αναγκαίο, δύναται να διορίζεται 
υπάλληλος ως Ειδικός Γραμματέας, στον οποίο ανατίθε¬ 
νται τόσο η διεκπεραίωση της αλληλογραφίας όσο και η 
γενικώτερη επιμέλεια των υποθέσεων του Κληροδοτήμα¬ 
τος. 

Τον Ειδικό Γραμματέα επιλέγει και προτείνει ο Μητρο- 
πολίτηςΠρόεδρος, διορίζει δε το Δ.Σ. με απόφασή του. 

Με την ίδια απόφαση καθορίζεται και το ύψος μηνιαίου 
επιδόματος, το οποίο χορηγείται ως ευλογία. 

Άρθρο 4ο 

Το Διοικητικό Συμβούλιο: 

1. Συγκαλείται υπό του Σεβασμιωτάτου Μητροπολίτου- 
Προέδρου επί τη βάσει Ημερήσιας Διατάξεως, την οποία 
συντάσσει και υπογράφει μόνον ο Πρόεδρος. 

2. Συνεδριάζει στο Γραφείο του Σεβασμιωτάτου Μη¬ 
τροπολίτου η όπου Αυτός ήθελε ορίσει. Ο τόπος συνε- 
δριάσεως αναγράφεται στην Ημερήσια Διάταξη. 

3. Λογίζεται εν απαρτία παρόντων τριών τουλάχιστον εκ 
των Μελών του, εκ των οποίων ένα είναι απαραιτήτως ο 
Σεβ. Πρόεδρος ή ο νόμιμος Αναπληρωτής του. 

Άρθρο 5ο 

Το Διοικητικό Συμβούλιο έχει τις εξής αρμοδιότητες: 

1. Διοικεί και διαχειρίζεται την περιουσία του Ιδρύμα¬ 
τος. 

2. Ψηφίζει τον Προϋπολογισμό και τον Απολογισμό του. 

3. Αποφασίζει για την αποδοχή ή μή των πρός το Κλη¬ 
ροδότημα δωρεών και κληρονομιών. 

4. Μεριμνά για την αξιοποίηση των περιουσιακών στοι¬ 
χείων του Κληροδοτήματος. 

Άρθρο 6ο 

Ο Πρόεδρος έχει τις εξής αρμοδιότητες: 

1. Εκπροσωπείτο Ίδρυμα ενώπιοντων Δικαστηρίων πα¬ 
ντός βαθμού και δικαιοδοσίας, ενώπιον πάσης Εκκλησια¬ 
στικής, Διοικητικής, Δικαστικής, Φορολογικής Αρχής και 
ενώπιον παντός Οργανισμού ή Τραπέζης, εκτός αν απο¬ 
φασίσει διαφορετικά το Δ.Σ. για ειδικές περιστάσεις. 

2. Συγκαλείτο Διοικητικό Συμβούλιο και καταρτίζει την 
Ημερήσια διάταξη. 

3. Προβαίνει στις απαιτούμενες ενέργειες και αποδέχε¬ 
ται τις υπέρ του Κληροδοτήματος δωρεές ή κληρονομιές, 
υπογράφει δε τις σχετικές Συμβολαιογραφικές Πράξεις 
και τα άλλα απαιτούμενα έγγραφα εξ ονόματος του Δ.Σ. 
του Κληροδοτήματος. 

4. Εκτελεί δια του Γραμματέως, τούτου βοηθουμένου 
υπό του Ειδικού Γ ραμματέως, τις αποφάσεις του Δ.Σ. και 
υπογράφει τα εξερχόμενα έγγραφα. 

Άρθρο 7ο 

1. Ο Γ ραμματεύς, βοηθούμενος απο τον Ειδικό Γ ραμ¬ 
ματέα, είναι υπεύθυνος για την τήρηση των πρακτικών, 

την διεξαγωγή της αλληλογραφίας και την διασφάλιση 
του Αρχείου. 

2. Ο Ταμίας ενεργεί τις εισπράξεις και τις πληρωμές με 
διπλότυπα Γραμμάτια Εισπράξεως και Εντάλματα Πλη¬ 
ρωμής, θεωρημένα από τον Μητροπολίτη, συντάσσει σε 
σχέδιο τον ετήσιο Προϋπολογισμό και τον Απολογισμό 
και τηρεί τα βιβλία και τα παραστατικά στοιχεία της οικο¬ 
νομικής διαχειρίσεως. 

Άρθρο 8ο 

Πόροι του Κληροδοτήματος είναι: 

1. Τα εκ της αξιοποιήσεως της περιουσίας του έσοδα. 

2. Οιεκάστοτε επιχορηγήσεις της Ιεράς Μητροπόλεως, 
των Ιερών Ναών, Μονών και Προσκυνημάτων αυτής. 

3. Οι εκούσιες προσφορές των χριστιανών. 

4. Οι Κρατικές κλπ. Επιχορηγήσεις. 

5. Οι κληρονομιές, κληροδοσίες, δωρεές και κάθε άλλη 
προσφορά φυσικών ή νομικών προσώπων. 

6. Τα εκ συνάψεως δανείων χρηματικά ποσά. 

7. Τα εκ της εκποιήσεως περιουσιακών στοιχείων έσο¬ 
δα. 

Άρθρο 9ο 

Εκπλήρωση του Σκοπού 

Πρωταρχικός σκοπός είναι και παραμένει η ενίσχυση 
του θεσμού της οικογένειας διά της παροχής οικονομικής 
ενισχύσεως σε νεαρές κοπέλλες, πού ’ηλθαν πρόσφατα 
σε Γάμου κοινωνίαν υπό την μορφή γαμήλιου χρηματικού 
δώρουβοηθήματος. 

Επειδή στην πόλη του Αίγιου υπάρχουν και άλλα Ιδρύ¬ 
ματα - Κληροδοτήματα, τα οποία εκπληρώνουν τον ίδιο ή 
παρεμφερή σκοπό, παρέχοντας οικονομική ενίσχυση σε 
άγαμες νεάνιδες, οι οποίες σκοπεύουν να νυμφευθούν 
αλλά των οποίων το μέλλον είναι αβέβαιο ως προς την 
πραγματοποίηση ή μη του Μυστηρίου του γάμου για λό¬ 
γους ανεξαρτήτους της θελήσεώς των, το Κληροδότημα 
Καρόγιαννη πρωτοτυπεί, στοχεύοντας στην ενίσχυση νε- 
ανίδων, πού ετέλεσαν ήδη το ιερό Μυστήριο του Γ άμου. 

Η απονομή των γαμήλιων βοηθημάτων διέπεται από 
τους εξής όρους: 

1. Καθ’ έκαστο έτος και κατά την πρώτη εβδομάδα του 
μηνάς Μαρτίου από τον Σεβασμιώτατο Μητροπολίτη- 
Πρόεδρο του Κληροδοτήματος εκδίδεται Ανακοίνωση, 
δια της οποίας προσκαλούνται όλες οι νεόνυμφες νεάνι¬ 
δες, όσες πληρούν τις υπάτου άρθρου 2 και τις επί πλέον 
διά του παρόντος οριζόμενες προϋποθέσεις, να υποβά¬ 
λουν στη Γραμματεία του Κληροδοτήματος Αίτηση, συ- 
νοδευόμενη με όσα απαιτούνται έγγραφαδικαιολογητικά 
εντός της καθοριζομένης προθεσμίας. Η προθεσμία αυτή 
δεν μπορεί να είναι μεταγενέστερη της 31ης Μαρτίου. 

2. Οι υποψήφιες για να θεωρηθούν δικαιούχοι πρέπει να 
πληρούν τις παρακάτω προϋποθέσεις: 

α) Ετέλεσαντο Μυστήριο του Γάμου των μέσα στα όρια 
της Ιεράς Μητροπόλεως Καλαβρύτων και Αιγιαλείας και 
από 1ης Ιανουάριου έως 31ης Δεκεμβρίου του προηγου¬ 
μένου έτους. Τούτο βεβαιώνεται από αντίγραφο της αδεί- 
ας τελέσεως του Γ άμου, το οποίο εκδίδει ο οικείος Εφη¬ 
μέριος. 

β) Μέχρι τελέσεως του γάμου των να ήσαν κάτοικοι των 
διευρυμένων Δήμων Αιγίου ή Συμπολιτείας, εξακολου¬ 
θούν δε και μετά το γάμο τους να ζουν αρμονικά κάτω από 
την ίδια στέγη και εντός των ορίων της Ιεράς Μητροπό¬ 
λεως. Τούτο βεβαιώνεται από τον Εφημέριο της Ενορίας 


εντός των ορίων της οποίας μετά την τέλεση του γάμου 
του κατοικεί το νέο ζευγάρι, στην οποία και ανήκει πλέον 
εκκλησιαστικά. 

γ) Η ηλικία της νεονύμφου νεάνιδος κατά την ημέρα τε¬ 
λέσεως του Μυστηρίου του Γ άμου της να εκυμαίνετο με¬ 
ταξύ των ορίων του 18ου και του 30ου έτους. Τούτο βε¬ 
βαιώνεται από αντίγραφο Ληξιαρχικής Πράξεως Γεννή- 
σεως. 

δ) Οι υποψήφιες νεόνυμφες νεάνιδες απαραιτήτως 
πρέπει να είναι οικονομικά αδύνατες, ώστε να δικαιολο¬ 
γείται η προς αυτές παροχή οικονομικής ενισχύσεως. 

Το σχετικό όριο κριτήριο περί της οικονομικής επιφά¬ 
νειας των υποψηφίων καθορίζει κάθε χρόνο το Δ.Σ. με ει¬ 
δικά αιτιολογημένη απόφασή του. 

Οι υποψήφιες, προκειμένου να αποδείξουν το επίπεδο 
της οικονομικής των δυνατότητας, μαζί με την Αίτηση κα¬ 
ταθέτουν και αντίγραφο της Φορολογικής Δηλώσεως του 
προηγουμένου (από το χρόνο υποβολής της Αιτήσεως) 
ημερολογιακού έτους, της ιδικής των και του συζύγου 
των. 

3. Η Αίτηση, μαζί και μετά λοιπά συνοδευτικά έγγραφα, 
υποβάλλεται στη Γραμματεία του Κληροδοτήματος και 
λαμβάνει αριθμό Πρωτοκόλλου. 

4. Μετά την ολοκλήρωση των προθεσμιών ο Γραμμα- 
τεύς του Δ.Σ., βοηθούμενος και από τον Ειδικό Γραμμα- 
τέα, ελέγχει τις Αιτήσεις και τα υποβληθέντα δικαιολογη- 
τικά, και με γραπτή εισήγησή του προς το Δ.Σ. αποφαίνε- 
ται ποιες εξ αυτών πληρούν τις νόμιμες προϋποθέσεις για 
να περιληφούν στήν Κληρωτίδα. 

5. Ακολούθως ο Σεβασμιώτατος Μητροπολίτης Πρόε¬ 
δρος συγκαλείτο Δ.Σ., το οποίο και αποφασίζει: 

α) περί του αριθμού των χορηγηθησομένων γαμήλιων 
βοηθημάτων, 

β) περί του ύψους του χρηματικού ποσού, το οποίο θα 
λάβη εκάστη νεόνυμφος νεάνις και 

γ) ορίζει τηνημερομηνία καιτοντόποπραγματοποιήσε- 
ωςτης Κληρώσεως. Η Κλήρωση γίνεται σε δημόσιο χώρο 
(κατά προτίμηση στον Καθεδρικό Ναό Κοιμήσεως της Θε¬ 
οτόκου Αιγίου ή Αγίου Σπυρίδωνος Ροδοδάφνης ή αλλα¬ 
χού) και εκδίδει σχετική Ανακοίνωση. 

Κατά τη διάρκεια αυτής της Συνεδρίας τα Μέλη του Δ.Σ. 
τοποθετούν εντός της Κληρωτίδος, διπλωμένα κατά τον 
αυτό τρόπο ώστε να μη διακρίνωνται απ’ αλλήλων, μικρά 
ομοιόμορφα τεμάχια χάρτου, επί των οποίων έχει ανα¬ 
γραφή το ονοματεπώνυμο της υποψήφιας νεονύμφου νε¬ 
άνιδος. 

Στο τέλος της διαδικασίας το κυτίον - Κληρωτίς (ή τα 
δύο Κυτία - Κληρωτίδες, άν υπάρχουν και "ορφανά κορί¬ 
τσια" για ξεχωριστή κλήρωση) σφραγίζεται ενώπιον πά¬ 
ντων με ισπανικό κερί και παραδίδεται προς φύλαξη στο 
Γ ραμματέα. 

6. Μια Κυριακή, η οποία θα κυμαίνεται από του Απριλίου 
έως του Ιουνίου εκάστου έτους (οπωσδήποτε δε όχι αρ¬ 
γότερα από την Κυριακή των Αγίων Πάντων) στον προκα- 
θωρισμένο Ναό, μετά το τέλος της θείας λειτουργίας, διε¬ 
ξάγεται η Κλήρωση, αφού προηγουμένως τελεσθή Επι¬ 
μνημόσυνη Δέηση υπέρ αναπαύσεως των ψυχών των 
ευγενώνΔωρητών ΓΕΩΡΓΙΟΥ και ΒΑΣΙΛΙΚΗΣ ΚΑΡΟΓΙΑΝ- 
ΝΗ, για να θυμούνται οι παλαιότεροι και να παραδειγμα- 
τίζωνται οι επερχόμενοι. 

7. Η Κλήρωση διεξάγεται ενώπιον του τυχόντος εκκλη¬ 
σιάσματος. 

Την Κληρωτίδα προσκομίζει ο Γραμματεύς. 

Διά καταρτιζόμενου Πρακτικού, το οποίο υπογράφεται 
υπό των παρισταμένων Μελών του Δ.Σ., βεβαιούται το 
αλύμαντο των σφραγίδων. 

Ο Σεβασμιώτατος Μητροπολίτης ή ο νόμιμος Αναπλη¬ 
ρωτής του, αποσφραγίζει την Κληρωτίδα. 

Εν συνεχεία, επιλεγμένο εκ των προτέρων υπάτου Εφη¬ 
μερίου του Ναού, μικρό κοράσιο ηλικίας από 8 έως 12 
ετών, ενδεδυμένο ως παρανυμφάκι, όπως συνηθίζεται 
στο Μυστήριο του Γάμου, καλείται ενώπιον της Επιτρο¬ 
πής και εξάγει εκ της Κληρωτίδος έναένα τα μικρά διπλω¬ 
μένα χαρτάκιακλήρους, τόσα δε όσα γαμήλια βοηθήματα 
πρόκειται να απονεμηθούν, τα οποία και παραδίδει στο 
Σεβασμιώτατο Μητροπολίτη. 

Ο Σεβασμιώτατος Μητροπολίτης εκφωνεί ένα ένατα επ 
αυτών αναγεγραμμένα ονόματα και καλεί τις νεόνυμφες 
νεάνιδες να προσέλθουν ενώπιον Του, ατό σολέα του 
Ναού. 

Της Κληρώσεως ολοκληρωθείσης λαμβάνεται αναμνη¬ 
στική φωτογραφία, στην οποία μετέχουν τα Μέλη του 
Δ.Σ., το «παρανυμφάκι» και όσα τυχόν «ορφανά κορίτσια» 
επελέγησαν απο το Δ.Σ. για να λάβουν γαμήλιο βοήθημα 
άνευ Κληρώσεως. 

8. Τα έξοδα προετοιμασίας του Δίσκου για το Μνημό¬ 
συνο, των δημοσιεύσεων στον τοπικό Τύπο, της λήψεως 
αναμνηστικής φωτογραφίας κ.λπ. καταβάλλονται από το 
Ταμείο του Κληροδοτήματος. 

Από το Ταμείο του Κληροδοτήματος επίσης προσφέρε- 
ται στο κοράσιο - παρανυμφάκι ένα μικρό - παιδικό δώρο 


ή το ισόποσο του δώρου σέ χρήμα εις ανάμνηση του γε¬ 
γονότος. 

9. Η αναμνηστική φωτογραφία μετά της σχετικής Ανα- 
κοινώσεως δημοσιεύονται σε μια από τις τοπικές εφημε¬ 
ρίδες. 

10. Η πληρωμή των γαμήλιων βοηθημάτων ενεργείται 
διά τραπεζικής επιταγής, πού εκδίδεται σε διαταγή εκά- 
στης κληρωθείσης δικαιούχου νεάνιδος. Οι επιταγές 
παραδίδονται εντός εβδομάδος από της διενεργείας της 
Κληρώσεως. 

Άρθρο 10ο, 

Σε περίπτωση διαλύσεως του Ιδρύματος όλη ή κινητή 
και ακίνητη περιουσία του περιέρχεται στην Ιερά Μητρό¬ 
πολη, η οποία δύναται να την χρησιμοποιήσει για το εν 
γένειέργο της. 

Άρθρο 11ο 

1. Από την δημοσίευση του παρόντος ουδεμία επέρχε¬ 
ται επιβάρυνση στο Ελληνικό Δημόσιο. 

2. Η ισχύς του παρόντος άρχεται από της δημοσιεύ- 
σεώς του στην Εφημερίδα της Κυβερνήσεως. 

Η Πράξη αυτή μαζί με τον Οργανισμό Λειτουργίας να 
δημοσιευθούν στην Εφημερίδα της Κυβερνήσεως. 

Αίγιο, 22 Ιουλίου 2003 
Ο Μητροπολίτης 

Τ Ο Καλαβρύτων και Αιγιαλείας ΑΜΒΡΟΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




